recursal/SuperWikiNEXT-32B huggingface dataset:
**Westwood Village Memorial Park Cemetery** je cintorín v západnej časti Los Angeles, ktorý bol založený v roku 1905. Známy je tiež kvôli miestu posledného odpočinku osobností ako napríklad Marilyn Monroe či Hugh Hefner.

História
--------

Cintorín niesol pôvodne názov Sunset Cementery. V roku 1926 však bol premenovaný na súčasný názov, Westwood Memorial Park Cemetery. Cintorín sa rozprestieral na 2,72 ha, ale v rokoch 1950 a 1960 bola časť pozemkov zabraná developerskými spoločnosťami, čo má za následok, že v okolí cintorínu sa nachádza niekoľko bánk a priemyselných budov.

Súčasný stav
------------

V roku 2002 bol cintorín Westwood Memorial Park Cementery označený ako historicko-kultúrna pamiatka, ktorá spadá do kultúrneho dedičstva mesta Los Angeles. Na cintoríne sa tiež nachádza krypta „Sanctuary of Prayer Mausoleum", ktorá slúži ako krematórium.

Pochované osobnosti
-------------------

|  |  |  |  |  |
| --- | --- | --- | --- | --- |
| * James Aubrey
* Robert Bloch
* Ray Bradbury
* John Cassavetes
* Ian Copeland
* Dominique Dunne
* Will Durant
* Peter Falk
* Farrah Fawcett
* Coleman Francis
* Eva Gabor
* Jane Greer
* Merv Griffin
 | * Hugh Hefner
* Mark R. Hughes
* Janis Joplinová
* Gene Kelly
* Stan Kenton
* Burt Lancaster
* Anna Lee
* Janet Leigh
* Dean Martin
* Walter Matthau
* Shirley Mitchell
* Marilyn Monroe
* Richard Barzen Murrow
 | * James Burl Nielsen
* Heather O’Rourkeová
* Roy Orbison
* Bettie Page
* Donna Reedová
* Ava Archer Syme-Reeves
* Herbert Ross
* Ernest B. Schoedsack
* George C. Scott
* Vivienne Segal
* Robert Slatzer
* Sara Sothern
* Dorothy Stratten
 | * Marian Tally
* Irene Tedrow
* Helen Traubel
* Sigrid Valdis
* John Vivyan
* Brooks West
* Chrissie White
* Carl Wilson
* Darbi Winters
* Natalie Wood
* Edward Yang
* Darryl F. Zanuck
* Frank Zappa
 |  |

Galéria
-------

* 
* 
* 
*

Zdroj
-----

*Tento článok je čiastočný alebo úplný preklad článku Pierce Brothers Westwood Village Memorial Park and Mortuary na anglickej Wikipédii.*
**Giuseppe Arcimboldo** (\* 5. apríl 1526, Miláno, Taliansko – † 11. júl 1593, Miláno) bol taliansky manieristický maliar, návrhár kostýmov a inžinier.

Životopis
---------

Uprostred 16. storočia debutoval s mladíckymi prácami vrátane návrhov pre okná a tapisériami pre katedrály v Miláne a Monze a fresky pre katedrálu v Como. 

Po viacerých ponukách z dvora Ferdinanda I. prijal v roku 1562 funkciu dvorného portrétistu, počas vlády Maxmiliána II. mal za úlohu organizovať slávnostné sprievody a hry a cisár Rudolf II. na dvore ktorého pôsobil v rokoch 1562-1587, mu udelil za jeho fantastické obrazy zostavené z rastlín, živočíchov a vecí šľachtický titul a erb. 

Vynašiel typ podobizne, skladajúcej sa z maľovaných zvierat, kvetín, ovocia a predmetov komponovaných do podoby ľudskej hlavy. Niektoré obrazy sú satirické portréty osobností z dvora, iné sú alegorické personifikácie. Vytvoril cykly *Štyri ročné obdobia*, ako aj známy portrét cisára Rudolfa II. ktorého stvárnil ako rímskeho boha pravidelného striedania ročných období.

Arcimboldov štýl bol mnohokrát napodobňovaný v ďalších storočiach a je niekedy ťažké priradiť ho. Bol v ňom videný akýsi predchodca surrealizmu 20. storočia, ale skôr by mal byť chápaný v súvislosti s koncom renesancie. 

Bola to doba, kedy ľudia (zberatelia a vedci rovnako) začínali venovať viac pozornosti prírode. Arcimboldo naozaj vytvoril fantastický obraz dvora v Prahe, ďalej navrhoval kostýmy, vytváral situované návrhy a ozdoby. Cisár Rudolf II. mu zveril za úlohu skúmanie a kúpu umeleckých diel a prirodzených kuriozít a zadal mu množstvo zákaziek na obrazy. 

V roku 1587 sa Arcimboldo vrátil do Milána, ale zostal v kontakte s cisárom. Ku koncu svojho života poslal cisárovi jeho výstredný portrét v podobe boha Vertumnusa.

Najslávnejšou Arcimboldovou kresbou je jeho autoportrét, ktorý prezrádza zmysel pre noblesu, tajomnosť a pýchu. 

Arcimboldo vraj vynikol aj ako staviteľ hydraulických strojov, vynašiel spôsob, ako zaznamenávať hudbu pomocou farieb a vytvoril šifrovaný kód.

Galéria
-------

*Kliknite na obrázok pre jeho zväčšenie.*

* Jar, 1573*Jar, 1573*
* Leto, 1573*Leto, 1573*
* Jeseň, 1573*Jeseň, 1573*
* Zima, 1573*Zima, 1573*
* Vertumnus (portrét Rudolfa II.) 1590*Vertumnus (portrét Rudolfa II.) 1590*
* Zelinár*Zelinár*
* Oheň*Oheň*
* Knihovník*Knihovník*

Iné projekty
------------

Commons
* Spolupracuj na Commons Commons ponúka multimediálne súbory na tému **Giuseppe Arcimboldo**

Autoritné údaje: * abART: 13747
* BnF: 12288158z
* GND: 118503871
* ISNI: 0000 0001 1562 1633
* LCCN: n80038259
* NK ČR: jn20000720010
* ULAN: 500028171
* VIAF: 22412735
* WorldCat: lccn-n80038259
**Fyzika kondenzovaného stavu** je odvetvie fyziky, ktoré sa zaoberá vlastnosťami látok v kondenzovanom stave, t. j. kvapalinami a pevnými látkami a javmi v nich. V súčasnosti ide o zďaleka najväčšiu fyzikálnu oblasť podľa počtu aktívnych vedcov.

Vyvinula sa z fyziky pevných látok, pretože niektoré princípy používané na štúdium pevných látok platia aj pre kvapaliny. Napríklad vodivostné elektróny vytvárajú svojim spôsobom kvapalinu, ktoré má rovnaké vlastnosti ako bežné kvapaliny. Rovnako jav supravodivosti, kedy elektróny vytvárajú novú fázu, v ktorej sa pohybujú bez strát, je analogický supratekutej fáze hélia 3 pri nízkych teplotách.

Zdroj
-----

*Tento článok je čiastočný alebo úplný preklad článku Fyzika kondenzovaného stavu na českej Wikipédii.*

  


| * z
* d
* u
Fyzika |
| --- |
| Klasická mechanika · Elektromagnetizmus · Termodynamika · Všeobecná teória relativity · Kvantová mechanika · Fyzika častíc · Termika · Fyzika kondenzovaného stavu · Atómová, molekulová a optická fyzika |
**GLAMI** je vyhľadávač módy z internetových obchodov. Firma bola založená v roku 2013 v Česku pod názvom Domodi, v roku 2015 došlo k jej premenovaniu na GLAMI. Na slovenský trh vstúpilo GLAMI v októbri 2016.

Väčšinový podiel vo firme drží investičná skupina Miton. Zakladateľom firmy je Tomáš Hodboď, ktorý predtým spoluzakladal porovnávač cien Heureka, jeden z minulých projektov skupiny Miton.

Medzinárodná expanzia
---------------------

V súčasnosti GLAMI pôsobí na štrnástich trhoch. Po expanzii na Slovensko začalo svoju činnosť v roku 2017 v Rumunsku a Maďarsku. V roku 2018 GLAMI kúpilo najväčší vyhľadávač módy v Grécku Ntynomai.gr a tým vstúpilo na grécky trh. Zároveň sa v roku 2018 rozšírilo aj do Turecka a Ruska. V roku 2019 boli spustené štyri nové trhy - Bulharsko, Chorvátsko, Slovinsko a Brazília. V tomto roku tiež spustili vyhľadávač zameraný výhradne na udržateľnú módu GLAMI.eco.

Celkom spolupracuje s viac než tromi tisícami e-shopov a v roku 2019 im sprostredkovalo obrat viac ako 190 miliónov eur.

Marketing a ocenenia
--------------------

GLAMI tiež stojí za projektom Fashion (Re)search, ktorý má za cieľ vytvoriť jeden komplexný zdroj informácií o tuzemskom online obchode s módou.

V roku 2019 GLAMI získalo ocenenie Deloitte Technology Fast 50 CE, ktorým sú oceňované najrýchlejšie rastúce technologické spoločnosti v strednej Európe. Jednou z technologických inovácií, ktoré boli v roku 2019 implementované bola aj funkcia vyhľadávania podľa obrázkov.

Referencie
----------

1. ↑
2. ↑
3. ↑
4. ↑
5. ↑
6. ↑
7. ↑
8. ↑
9. ↑
10. ↑
**Preťaženie** je silové pôsobenie na teleso alebo organizmus, ktoré je väčšie ako tiaž. Vzniká pri zrýchlenom pohybe telesa, napríklad pri štarte rakety, alebo pri pristávaní kozmickej lode na Zemi. Miera preťaženia sa vyjadruje v násobkoch zemskej tiaže a označuje sa písmenom g. Účinky preťaženia na živý organizmus sa skúmajú na centrifúgach.

Ak je ťah motoru štartujúcej rakety konštantný, zrýchlenie a teda aj preťaženie je prirodzeným dôsledkom toho, že raketa spaľovaním svojho paliva stráca svoju hmotnosť. Pri pristávaní je zase preťaženie dôsledkom straty rýchlosti trením o molekuly vzduchu. Pri štartoch rakiet s posádkou vzniká na niekoľko sekúnd preťaženie až 6 g, pri pristávaní po balistickej dráhe až 10 g (kozmonautika).

Hlavné fyziologické dôsledky preťaženia na ľudský (ale aj iný živý organizmus) sú sťaženie pohybov tela a nepriaznivé prelievanie krvi. Niektoré časti tela sa prekrvujú, iné naopak odkrvujú. Prílišné odkrvenie mozgu spôsobí najprv dočasnú stratu videnia, potom bezvedomie až smrť. Preto je nežiaduce, aby pri pilotovaných kozmických letoch nastávalo prílišné preťaženie. Dlhodobé preťaženie pri štarte letu s ľudskou posádkou nesmie prekročiť 6 – 8 g. Pri nepilotovaných letoch je táto hranica 10 – 12 g, pri väčších zrýchleniach by totiž už mohlo dôjsť k poškodeniu a deformáciám nákladu. Tomu je prispôsobená aj dráha, orientácia a ťah motorov nosnej rakety či kozmickej lode.

Odolnosť ľudského organizmu voči preťaženiu môže ovplyvniť aj dobrá fyzická kondícia, vhodná poloha kozmonauta v lodi, dĺžka jeho predchádzajúceho pobytu v stave beztiaže, rýchlosť narastania preťaženia, okolitá teplota a obsah kyslíka v kabíne lode. Pri stredne veľkom preťažení (niekoľko g) sa ľudské telo na preťaženie adaptuje a asi po 10 sekundách jeho odolnosť vzrastá.

Najlepšie človek znáša preťaženie v smere hruď – chrbát, kde je schopný vydržať niekoľko desiatok sekúnd 15 až 20 g. Najmenšiu odolnosť má človek proti preťaženiu pôsobiacemu v smere nohy – hlava (tzv. *negatívne preťaženie*), pretože nastáva poškodenie ciev v mozgu. Všeobecne platí, čím kratšie preťaženie pôsobí, tým väčšie hodnoty preťaženia je ľudský organizmus schopný znášať. Na krátky časový okamih trvajúci len 0,1 sekundy vydrží ľudské telo preťaženie až 83 g. Naopak pri dlhšom, rádovo tisíce sekúnd trvajúcom preťažení znesie ľudský organizmus len približne 2 g a aj to len v optimálnej polohe.

Zdroje
------


|  |  |
| --- | --- |
| Portal | Fyzikálny portálKozmonautický portál |

Encyklopédia astronómie
*Tento článok alebo jeho časť obsahuje heslo z Encyklopédie astronómie s láskavým dovolením autorov a podporou SZA.*

* Petr Láta, Antonín Vítek. *Malá encyklopedie kosmonautiky*. [s.l.] : Mladá fronta, Praha, 1982. S. 68 – 69.
* Bedřich Růžička, Lubomír Popelínský. *Rakety a Kosmodromy*. [s.l.] : Naše vojsko, Praha, 1986.
**„Give It Up To Me"** je pieseň kolumbijskej speváčky Shakiry a rappera Lil´ Wayna z albumu *She Wolf*. Pieseň produkoval spevák Timbaland. Táto skladba sa pôvodne mala objaviť na jeho novom albume s názvom *Shock Value II* ale napokon sa ocitla na bonusovej verzii Shakirinho albumu *She Wolf*. Singel vyšiel 10.novembra 2009.

Video
-----

Video režírovala Sophie Mullerová. 20 sekundový náhľad videa sa na internete objavil 13. novembra. Dňa 16. novembra 2009 prostredníctvom Facebooku po krátkom interview Shakira uviedla svoje nové video. Shakira vo videu tancuje so skupinkou žien. Taktiež sa objaví v šatách s Americkým motívom ako socha slobody. Video sa dostalo na 1. miesto rebríčka U.S. Billboard Yahoo Videos.

Umiestnenie v hitparádach
-------------------------

Tento singel sa umiestnil v najprestížnejšej Americkej hitparáde hranosti - *U.S. Billboard Hot 100* na 29. mieste. V rebríčku U.S. Billboard Digital Songs na 19. mieste a v hitparáde U.S. Billboard Pop Songs na 23. mieste.

Referencie
----------

1. ↑  Give It Up To Me at Amazon.com
2. ↑   *New Shakira single title revealed* [online]. Digital Spy, [cit. 2009-12-19]. Dostupné online.

  


| * z
* d
* u
Diskografia Shakiry |
| --- |
| Štúdiové albumy | 
* *Magia*
* *Peligro*
* *Pies descalzos*
* *¿Dónde están los ladrones?*
* *Laundry Service*
* *Servicio de Lavandería*
* *Fijación oral Vol. 1*
* *Oral fixation Vol. 2*
* *She Wolf*
* *Sale el Sol*

 |
| Remixy | 
* *The Remixes*

 |
| Koncertné albumy | 
* *MTV Unplugged*
* *Live & Off the Record*
* *Oral Fixation Tour (DVD)*

 |
| Kompilácie | 
* *Laundry Service: Washed & Dried*
* *Grandes Éxitos (album)*
* *Oral Fixation Volumes 1&2*

 |
Vlak prichádza do stanice West Street
**Glasgowské metro** (iné názvy: **Metro v Glasgow, Glasgowská podzemná dráha**; angl. **Glasgow subway**) je metro v škótskom meste Glasgow.

História
--------

Dráha bola otvorená 14. decembra 1896 spoločnosťou Glasgow District Subway Company. Vozne poháňalo obežné lano, ale do depa boli vozne prenášané z koľají žeriavom. 

V roku 1923 metro prevzalo mesto a v roku 1935 bol do vozidiel inštalovaný elektrický pohon vedený treťou koľajnicou. V období od marca do decembra 1935 vlaky jazdili na elektrický pohon len vo vnútornom okruhu, vo vonkajšom okruhu boli stále poháňané lanom.

Pôvodné vozne slúžili do roku 1977, kedy bola doprava vzhľadom na plánovanú modernizáciu pozastavená. Tunely boli opravené, stanice rozšírené, tiež boli aj vsadené ťažšie koľajnice a bolo vybudované nové depo v Broomloan Road. Žeriav bol odstavený, pretože bola trasa prepojená novými koľajami s depom. Nový napájací systém pochádza od firmy Westinghouse Electric Corporation, vozidlá od Metro Cammell a motory od GEC. Linku opať otvorili v roku 1980.

Trasa
-----

Trasu tvorí 10,4 km dlhá dvojkoľajná okružná linka. Nachádza sa na oboch brehoch rieky Clyde. Patrí medzi podzemné dráhy, ktoré svoju sieť nikdy nerozšírili. Rozchod koľají je len 1219 mm a priemer tunela je najmenší na svete - len 3,35 m. Toto metro prepraví ročne 13,3 - 14,7 miliónov cestujúcich.

Trasa je podzemná, na povrchu sa nachádza iba depo na Broomloan Road, nachádzajúce sa medzi stanicami Govan a Ibrox. V súčasnosti má 15 staníc.

Metro vlastní a prevádzkuje spoločnosť Strathclyde Partnership for Transport.

Stanice
-------

Zoznam staníc v smere hodinových ručičiek:

* Partrick
* Kelvinhall
* Hillhead
* Kelvinbridge
* St George's Cross
* Cowcaddens
* Buchanan Street
* St Enoch
* Bridge Street
* West Street
* Shields Road
* Kinning Park
* Cessnock
* Ibrox
* Govan

Stanica Partrick nahradila stanicu Merkland Street, ktorá sa nachádzala o niečo juhozápadnejšie od súčasnej polohy stanice. Kelvinhall sa pôvodne volala Partick Cross. Stanica Hillhead obsluhuje Glasgowskú univerzitu. Zo stanice Buchanan Street sa dá prestúpiť na železničnú stanicu Queen Street a zo stanice St Enoch na železničnú stanicu Central Station. Stanica Ibrox niesla pred modernizáciou názov Copland Road a obsluhuje Ibroxský štadión. Stanica Govan niesla meno Govan Cross.

Najvyťaženejšími stanicami sú Hillhead, Buchanan Street a St Enoch, stanica Ibrox býva vyťažená počas futbalových zápasov. Najkľudnejšími stanicami sú stanice na juhu od rieky Clyde.

Externé odkazy
--------------

* Strathclyde Partnership for Transport
* Fotografie vozňov metra v Glasgow

Zdroj
-----

*Tento článok je čiastočný alebo úplný preklad článku Metro v Glasgow na českej Wikipédii.*
**Euni Kocman** je fiktívna postava v svete Neuter, z knihy Kobka.

Narodil sa 26-06-490 v Dunare ako syn mocného baróna Krytóna, ktorý spolu s ďalšími štyrmi barónmi vládli Mosu a okoliu. Kocman k svojmu otcovi veľmi vzhliadal, najmä pre jeho zápasnícku zdatnosť. Viac než zbrane ho fascinoval tesný kontakt s oponentom, ktorý intenzívne zažíval doma v jednej z arén dunarskej dŕžavy. Dosahoval úspechy v Dunare, aj na vzdialených turnajoch. Striktne vojenská výchova dobre poslúžila jeho telesnej konštitúcii a sebavedomiu. Vo veku 29 rokov premohol svojho otca v zápase a podľa rodovej tradície sa tak stal pánom domu. Neskôr, keď už dobre vládol umeniu zbraní, ho ostatní baróni prijali za právoplatného vládcu svojho okolia.

Jeho vzrast a atletická postava spolu so silným zázemým z neho spravili výrazného a najvplyvnejšieho baróna na snemoch. Kocman je prísny, férový a nadradený.

Abachova tabuľka zabití:

|  |  |  |
| --- | --- | --- |
| **Meno** | **Vek** | **Zabitia** |
| Kocman | 50 | 21 |
**Fyzikálne kyvadlo** alebo **reálne kyvadlo** je každé teleso, ktoré sa pod vplyvom vlastnej tiaže kýve okolo vodorovnej osi neprechádzajúcej ťažiskom.

Je to otáčavý pohyb telesa okolo pevnej osi, pre ktorý možno použiť rovnicu:

{\displaystyle D=I\varepsilon \quad (1)}

{\displaystyle \varepsilon ={\frac {d^{2}\varphi }{dt^{2}}},D=-mga\quad \sin \varphi \quad (2)}

D – moment tiaže, I – moment zotrvačnosti, g – gravitačné zrýchlenie, a – vzdialenosť osi otáčania od ťažiska, φ – uhol vychýlenia kyvadla z rovnovážnej polohy.

Po dosadení (2) do (1) dostaneme

{\displaystyle I{\frac {d^{2}\varphi }{dt^{2}}}=-mga\sin \varphi }

ak označíme {\displaystyle \omega ^{2}={\frac {mga}{I}}}

dostaneme rovnicu fyzikálneho kyvadla v tvare

{\displaystyle {\frac {d^{2}\varphi }{dt^{2}}}=-\omega ^{2}\sin \varphi \quad (3)}

Jej riešenie je náročné, podstatne sa zjednoduší, ak sa obmedzíme na výchylky φ<5°, potom ak je φ vyjadrené v radiánoch, sin φ≈φ

a rovnicu (3) môžeme previesť na tvar

{\displaystyle {\frac {d^{2}}{dt^{2}}}=-\omega ^{2}\varphi \quad (4)}

Riešením tejto rovnice je {\displaystyle \varphi =\varphi \_{0}cos(\omega t+\alpha )\quad (5)}

kde φ0 je amplitúda kyvadla a α je fázová konštanta. Jej hodnota závisí od voľby začiatku merania, ktorý možno zvoliť tak, aby α=0.

Pre periódu fyzikálneho kyvadla platí

{\displaystyle T={\frac {2\pi }{\omega }}=2\pi {\sqrt {\frac {I}{mga}}}\quad (6)}

Zdroj
-----

* Vladimír Hajko, Juraj Daniel-Szabó: *Základy fyziky*. VEDA, Bratislava 1983 s. 256 – 258.
**Jozef Ďuračka** (\* 11. november 1955, Piešťany) bol poslancom Národnej rady Slovenskej republiky. Je ženatý a má tri deti.

Profesionálna kariéra
---------------------

Po maturite na strednej ekonomickej škole študoval na Vysokej škole poľnohospodárskej v Nitre, kde absolvoval odbor prevádzkovej ekonomiky. Po skončení vysokej školy v roku 1979 pôsobil v rezorte poľnohospodárstva a potravinárstva ako plánovač, ekonóm a šéf technického a investičného rozvoja. Po Nežnej revolúcii začal podnikať v chemickej a potravinárskej sfére, neskôr v reštauračných službách a hotelierstve.

Politická kariéra
-----------------

V roku 2006 bol zvolený za poslanca Národnej rady Slovenskej republiky za Slovenskú národnú stranu. Vo volebnom období 2006-2010 bol podpredsedom parlamentného výboru pre financie, rozpočet a menu.

Záľuby
------

Aktívne sa venuje športovej streľbe, je prezidentom Slovenskej streleckej federácie pre neolympijské disciplíny a členom Svetovej streleckej federácie FITASC.
**Steve Hillage** (\* 2. august 1951) je britský gitarista.

Hillage sa narodil v londýnskej štvrti Chingford. Jeho prvou hudobná skupinou bola Uriel, ktorá bola založená v roku 1968 a na začiatku nasledujúceho roka sa premenovala na Egg. Vtedy však Hillage zo skupiny odišiel. Toho istého roku sa ale pôvodná zostava Uriel dala dokopy a nahrala a vydala album *Arzachel*. Hillage tiež hosťoval na poslednom albume Egg *The Civil Surface* z roku 1974.

Členom francúzskej skupiny Gong sa Hillage stal v roku 1973 a opustil ju o tri roky neskôr. Od polovice 70. rokov vydáva Hillage sólové albumy. Na začiatku 90. rokov založil spoločne so svojou bývalou spoluhráčkou z Gongu Miquette Giraudy skupinu System 7, ktorá funguje do súčasnosti.

Zdroj
-----

*Tento článok je čiastočný alebo úplný preklad článku Steve Hillage na českej Wikipédii.*

Autoritné údaje: * BnF: 13939039z
* GND: 134406222
* ISNI: 0000 0000 5519 6590
* LCCN: n91051586
* NK ČR: xx0178321
* VIAF: 446149294311680521758
* WorldCat: lccn-n91051586
**Fábio Coentrāo** (\* 11. marec 1988, Vila do Conde, Portugalsko) je portugalský futbalový obranca tímu Rio Ave FC. Do klubu prišiel po sezóne 2018 z tímu Real Madrid.

Klubová kariéra
---------------

### Rio Ave

Svoju futbalovú kariéru začal v Vila do Conde, v Rio Ave F.C. v roku 2004 vo veku 16 rokov, hral tri zápasy v Portugalskej lige.

Po sezóne bol zvolený ako "objav sezóny" a to mu pomohlo aby si ho začali všímať iné kluby, najviac Sporting CP a SL Benfica, ale Coentrão výberom *Encarnados* (Benficu) v júli 2007. Jeho herný štýl bol prirovnaný k Arjenovmu Robbenovmu vo *World Soccer Magazine*  v ich článku  *50 svetových talentov* roku 2007. 

### Benfica

Dňa 1. januára 2008 po tom, čo dostával málo príležitostí v Benfice, odišiel na Madeiru do C.D. Nacional ktorý si ho "požičal" do konca sezóny. Dňa 3. mája, skóroval dvakrát pri víťazstve 3-0 proti už víťazovi Champions League FC Porto. 

Coentrão bol blízko podpisu s Feyenoordom v roku 2008 cez letnú prípravu. O dva dni neskôr sa však pripojil k Realu Zaragoza, čerstvo zaradenej do španielskej  druhej ligy.
Napokon sa vrátil do Portugalska do Rio Ave v januári 2009, (stále bol hráčom Benfici). 15. februára skóroval po individuálnej práci, aj keď prehrali 1-3 v Porte. 

V lete roku 2009 Coentrão predĺžil svoju zmluvu s Benficou do roku 2015 s výkupnou kauzulou 30 000 000 €.

Dňa 10. februára 2010 Benfica predala 20% práv na Coentrãa. Počas sezóny 2009/2010 mal prelomovú sezónu keďže sa objavil v celkovo 43 oficiálnych zápasoch (2851 minút). S klubom vyhral ligu a  Portugalský ligový pohár.

 Coentrão pri lopte za Real Madrid v roku 2011.
### Real Madrid

Dňa 5. júla 2011 po rozsiahlych rokovaniach, Benfica a  Real Madrid dospeli k dohode o prestupe Coentrãa, ktorý podpísal zmluvu na šesť rokov a Real Madrid vyšiel na € 30 m - Ezequiel Garay išiel opačným smere ako súčasť dohody. Debutoval v letnej príprave v priateľskom zápase proti Los Angeles Galaxy. Jeho prvé dve oficiálne zápasy boli proti FC Barcelona v španielskom pohári a španielskom superpohári. 
Coentrão debutoval v La Lige 28. augusta 2011 proti bývalému klubu Zaragoza, keď hral ako defenzívny záložník pri výhre 6-0 vonku. 
Coentrão strelil svoj prvý gól za Real Madrid dňa 16. decembra 2012 proti RCD Espanyol keď mu prihával Cristiano Ronaldo, ale zápas nakoniec skončil 2-2.

### Rio Ave F.C.

V letnom prestupovom období roku 2018 mu s Realom Madrid skončila zmluva. Odišiel zadarmo do Rio Ave F.C.

Iné projekty
------------

Commons
* Spolupracuj na Commons Commons ponúka multimediálne súbory na tému **Fábio Coentrão**

Externé odkazy
--------------

Profil hráča na stránke Madrista.cz

| * z
* d
* u
Real Madrid CF |
| --- |
| 
* 1 Courtois
* 2 Carvajal
* 3 Militão
* 4 Ramos Kapitán klubu
* 5 Varane
* 6 Nacho
* 7 Hazard
* 8 Kroos
* 9 Benzema
* 10 Modrić
* 11 Asensio
* 12 Marcelo
* 13 Lunin
* 14 Casemiro
* 15 Valverde
* 17 Vázquez
* 19 Odriozola
* 20 Vinícius
* 22 Isco
* 23 Mendy
* 24 Mariano
* 25 Rodrygo
* Tréner: Zidane

 |
|  |  |  |
| --- | --- | --- |
| << | **Marec** | >> |
| Po | Ut | St | Št | Pi | So | Ne |
|  | 1 | 2 | 3 | 4 | 5 | 6 |
| 7 | 8 | 9 | 10 | 11 | 12 | 13 |
| 14 | 15 | 16 | 17 | 18 | 19 | 20 |
| 21 | 22 | 23 | 24 | 25 | 26 | 27 |
| 28 | 29 | 30 | 31 |  |  |  |
| **2022** |
|

Marec (*Prebohaté hodinky vojvodu z Berry*)
**Marec** je podľa gregoriánskeho kalendára tretí mesiac v roku. Má 31 dní.
V období okolo 21. marca nastáva jarná rovnodennosť. Slnko pri svojom zdanlivom ročnom pohybe pretína svetový rovník – prechádza z južnej pologule na severnú.

V rímskom kalendári bol marec zasvätený bohovi Marsovi, pretože v tento mesiac sa obyčajne začínali vojenské výpravy (po zime obschli cesty). Bol to prvý mesiac v roku, preto niektoré mesiace na konci roka mali v názve číslovku (september – siedmy mesiac v roku), pretože sa počítali práve od marca. V marci nastupovali rímski úradníci do svojich úradov, až od polovice 2. storočia pred Kr. sa začiatok roka a nástup úradníkov presunul na január.

Je mesiacom knihy od roku 1955, kedy ho v bývalom Československu vyhlásili na počesť Mateja Hrebendu. Cieľom bola podpora trvalého záujmu o knihy.

Marec začína vždy rovnakým dňom v týždni ako november a v nepriestupnom roku ako február.

Iné projekty
------------

WikicitátyCommonsWikislovník
* Spolupracuj na Wikicitátoch Wikicitáty ponúkajú citáty od alebo o **Marec**
* Spolupracuj na Commons Commons ponúka multimediálne súbory na tému **Marec**
* Spolupracuj na Wikislovníku Wikislovník ponúka heslo ****marec****

| * z
* d
* u
Kalendár |
| --- |
| január • február • marec • apríl • máj • jún • júl • august • september • október • november • december |
| 
* 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31

 |
**Kockový šach** patrí medzi najnovšie zo stoviek šachových variantov. 

Najznámejšie šachové varianty s prvkom návratu vylúčených figúr na šachovnicu sú Chessgi a Hostage chess, v ktorých sa vylúčené figúry po zmene farby, resp. po výmene za súperiacu figúru rovnakej hodnoty môžu vrátiť na ľubovoľné voľné pole šachovnice, čo sa považuje za ťah.

Kocky boli už pri "kolíske" šachu, kedy hod kocky určoval chod figúry. Pre rolu variabilních hracích kameňov autor použil kocky hlavne ako model pre počítačové programy s klasickou grafikou. Hru je možné
hrať aj s dvoma súpravami klasických figúr.

Kocky majú na každej strane samostatne symbol kráľa, dámy, veže, strelca, jazdca a pešiaka. Hodnotu kocky určuje symbol figúry na jej vrchnej ploche. Zrušená je premena pešiaka po dosiahnutí posledného radu šachovnice a branie e.p.. Vylúčené figúry (okrem pešiakov) sa ukladajú do zasobníka vedľa šachovnice. Hráč môže namiesto premiestnenia kocky na iné pole zmeniť ľubovoľného pešiaka na ktoromkoľvek poli šachovnice na figúru opačnej farby v zásobníku, ktorá sa z neho okamžite odstráni.

Pravidlá variantu s názvom Cubic chess sú publikované v anglickej Encyclopedia of Chess Variants 2. vydanie r. 2006).
**Jozefína Babjaková (rod. Lacková)** (\* 15. február 1897, Staré Hory – † 11. júl 1980, Martin) bola čipkárka.

Otec Anton Lacko, matka Jozefína rod. Bulová

Životopis
---------

Už v detstve sa naučila doma paličkovať starohorské pásikové čipky. V r. 1909 – 1911 chodila na čipkársku školu na Starých Horách, kde sa zdokonalila v technike paličkovania, po jej dokončení sa živila výrobou čipiek. V r. 1913 – 1915 pôsobila v Bukurešti. V Banskej Bystrici sa vyučila za krajčírku, paličkovaniu sa venovala len sporadicky. Po založení ÚĽUVU-u bola jednou z prvých výrobkýň tejto organizácie. Svoje práce vystavovala v rámci výstav ľudovej umeleckej výroby v Prahe, v Bratislave, v Banskej Bystrici v Antverpách a v Helsinkách. Majsterka ľudovej umeleckej výroby.

Ocenenie
--------

* R. 1962 vyznamenaná pamätnou medailou ÚĽUV-u

Literatúra
----------

* *Slovenský biografický slovník*

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.

Autoritné údaje: * SNK: 158211
* VIAF: 6673156858667349780009
*Pozri aj Nádory (MKCH-10)*.
**(Pravý) nádor** (iné názvy: **(pravý) tumor, (pravý) onkóm, (pravý) novotvar, (pravá) neoplazma**; gr. *onkos, onkoma*, lat. *tumor, oncoma, neoplasma*) je útvar, ktorý vznikol neregulovaným delením buniek tkaniva, pričom táto porucha delenia je nezvratná a miestna. Delenie buniek pokračuje, i keď príčina, ktorá ho vyvolala už naďalej nepôsobí.

Základné vlastnosti
-------------------

* Nadmerný rast - spôsobený poruchou rastových regulačných mechanizmov.
* Nekoordinovaný rast - rast nie je účelný.
* Nezávislý rast - rastie bez ohľadu na to, či vyvolávajúca príčina stále pôsobí alebo nie.

Delenie nádorov
---------------

Základné delenie (pravých) nádorov je na zhubné (malígne, nazývané aj rakovina) a nezhubné (benígne).

Nepravé nádory
--------------

Nádorom podobné, ale svojou podstatou odlišné, sú tzv. nepravé nádory (=nepravé tumory, pseudotumory, pseudoneoplazmy), t.j. najmä zápalový tumor, hyperplázia, cysta, ukladanie patologického materiálu, porucha embryonálnej výstavby tkaniva - hamartóm a choristóm.

Iné projekty
------------

Commons
* Spolupracuj na Commons Commons ponúka multimediálne súbory na tému **Nádor**
**Jozef Šucha** (\* 30. január 1912, Brusno – † 29. január 1997, Bratislava) bol slovenský pedagóg a fyzik.

Narodil sa 30. januára 1912 v Brusne. Ako riaditeľ školy najdlhšie pôsobil v Bratislave, ZDŠ Teplická ul. Bol významným priekopníkom svojpomocnej výroby učebných pomôcok a ich používania pri vyučovaní fyziky. Inštruktáže konal nielen v Bratislave, ale aj v iných mestách Slovenska, ba aj v Prahe. Napísal knihu Príručka k rozkladnému transformátoru – obsahuje 180 pokusov z elektriny a magnetizmu. Spolupracoval pri vydaní publikácií: JSMF – vznik – poslanie – činnosť, Matematici, fyzici a astronómovia na Slovensku. Získal vyznamenania: r. 1971 Zaslúžilý učiteľ, r. 1972 a 1975 Za vynikajúcu pedagogickú prácu, r. 1987 Čestný člen JSMF. Zomrel 29. januára 1997 v Bratislave.

Externé odkazy
--------------

* Matematický ústav SAV – zdroj, z ktorého pôvodne čerpal tento článok. Vzhľadom na to, že tento zdroj ešte nemá vyriešené autorské práva podľa licencie CC-BY-SA 3.0, nie je zatiaľ vhodné preberať články označené touto šablónou.

Autoritné údaje: * ISNI: 0000 0000 5836 2662
* NK ČR: ola2003175256
* VIAF: 84983943
**GPoT Centrum** (v angličtine: *Global Political Trends Center*, v turečtine: *Küresel Siyasal Eğilimler Merkezi*) je výskumné stredisko, ktoré bolo zriadené pri Istanbul Kültür Univerzite v Istanbule v roku 2009. GPoT Centrum spoločne založili Dr. Mensur Akgun a Dr. Sylvia Tiryaki, ktorá sa narodila na Slovensku a vyštudovala na Univerzite Komenského v Bratislave.

Misia a ciele
-------------

Primárnym cieľom a misiou jedného z najaktívnejších think-tankov v Turecku je publikovanie inovatívnych analýz rozoberajúcich súčasné ekonomické, politické a sociálne trendy v regionálnej ako i v medzinárodnej politike, organizovanie konferencií a workshopov, ktoré sa týkajú otázok medzinárodných vzťahov a sprostredkovávanie dialógu medzi občianskou spoločnosťou a médiami. Centrum sa okrem iného zameriava aj na analýzu tureckej zahraničnej politiky a pozíciu krajiny ako aktéra v regióne i vo svete.

Aktivity
--------

V súlade so svojimi cieľmi zorganizovalo GPoT Centrum viacero medzinárodných konferencií a projektov súvisiacich s cyperskou otázkou, kurdskou otázkou, turecko-arménskymi vzťahmi, ekonomickou krízou, prístupovými rokovaniami Turecka s Európskou úniou, arabsko-izraelským konfliktom a demokratizáciou Blízkeho východu.

Partneri
--------

GPoT Center spolupracuje medzi inými aj so švédskym inštitútom SIIA (Swedish Institute of International Affairs), s francúzskym Centrom pre geostrategické štúdie, s libanonským CAUS (Centre for Arab Unity Studies), arménskou EPF (Eurasia Partnership Foundation), katarskou ADF (Arab Democracy Foundation), britskou LSE (London School of Economics), egyptským Ibn-Khaldun Centrom, českým EUROPEOM, či slovenskou SFPA (Slovenská spoločnosť pre zahraničnú politiku).

Referencie
----------

1. ↑  NOVOTNÝ, Pavel. *Slovenka, ktorá dáva Cypru mier* [online]. Hospodárske noviny, 2008-11-04. Dostupné online.

Externé odkazy
--------------

* Oficiálna stránka GPoT Centra (po anglicky)/(po turecky)
**Carlos Alberto Lacoste** (\* 2. február 1929, Buenos Aires – † 25. jún 2004, Buenos Aires) bol argentínsky politik a námorník. 11. decembra 1981 sa stal (de facto) prezidentom Argentínskej republiky. Vládol iba jedenásť dní, nezložil ale prezidentskú prísahu a neradí sa tak do oficiálneho zoznamu prezidentov krajiny. Pred tým pôsobil tiež nako minister sociálnych vecí. Pôsobil v argentínskom vojenskom námorníctve, dosiahol hodnosť viceadmirála.

Životopis
---------

Narodil sa v Buenos Aires do rodiny francúzskeho pôvodu, v roku 1945 začal študovať na Námornej vojenskej škole, ktorú o tri roky neskôr úspešne ukončil. Bol bratrancom manželky bývalého prezidenta Jorgeho Rafaela Videlu a Lacosteho manželka zas bola sesternicou manželky neskoršieho prezidenta Leopolda Galtieriho. Od roku 1961 žil šesť rokov v USA, kde počas tejto doby študoval riadenie a výzbroj. Už v roku 1974 sa stal námorným kapitánom a o tri roky neskôr bol povýšený do hodnosti kontraadmirála. V októbri 1974 sa stal členom komisie na prípravu Argentíny na organizovanie Majstrovstiev sveta vo futbale 1978. O dva roky neskôr sa stal riaditeľom tejto komisie, pričom v tejto funkcii si vyslúžil kritiku ešte aj od členov vlastnej vlády kvôli veľmi vysokým výdavkom na majstrovstvá.

V novembri 1981 sa pomaly končila vláda generála Roberta Eduarda Violu, ktorého v tomto období poslala vojenská chunta na povinnú zdravotnú dovolenku. Jeho právomoci na zhruba dva týždne prevzal generál Horacio Tomás Liendo. 11. decembra 1981 bola vláda Violu oficiálne ukončená a za nového prezidenta bol prechodne vymenovaný práve viceadmirál Lacoste, ktorý bol súčasne minister sociálnych vecí. Lacoste vládol jedenásť dní až do vymenovania nového prezidenta, ktorým sa 22. decembra stal generál Leopoldo Galtieri, zástanca tvrdej línie v ozbrojených silách odmietajúcej zmierovanie s politickými stranami. Lacoste však pokračoval aj vo vláde prezidenta Galtieriho v pôvodnej funkcii ministra sociálnych vecí. V roku 1982 sa znova začali objavovať obvinenia Lacosteho z neštandardného financovania majstrovstiev sveta z roku 1978, ktoré malo počas prípravy majstrovstiev narásť až o 443%. Po páde vojenskej chunty sa jeho meno objavilo medzi podozrivými, ktorí mali mať podiel na vraždení disidentov ich vyhadzovaním z lietadiel do oceánu. Zomrel v júni 2004 v Buenos Aires, kde je aj pochovaný.

Referencie
----------

1. ↑   *Carlos Alberto Lacoste* [online]. ecured.cu, [cit. 2018-11-17]. Dostupné online.
2. ↑   *Roberto Eduardo Viola* [online]. biografiasyvidas.com, [cit. 2018-11-17]. Dostupné online.
3. ↑   *Carlos Alberto Lacoste en el Mundial 78 El dueño de la pelota* [online]. papelitos.com.ar, [cit. 2018-11-17]. Dostupné online.
4. ↑   *Murió Carlos Alberto Lacoste* [online]. infobae.com, [cit. 2018-11-17]. Dostupné online.

Autoritné údaje: * LCCN: n84166060
* VIAF: 16177070
* WorldCat: lccn-n84166060
**Carlo Blasis** (\* 4. november 1795, Neapol – † 15. júl 1878, Cernobbio) bol taliansky tanečník, choreograf a baletný pedagóg.

Bol žiakom Jeana Daubervala. Pôsobil v Paríži, Londýne, no najmä v divadle La Scala v Miláne (v rokoch 1838 – 1853 riaditeľ). Roku 1820 napísal vo francúzštine prvú učebnicu baletného tanca (*Traité élémentaire, théorique, et pratique de l'art de la danse*; *Základné pojednanie o teórii a praxi tanečného umenia*). K jeho tanečným žiakom patrili Carlotta Grisiová a Fanny Cerritová. Na jeho teoretické dielo nadviazal najmä Enrico Cecchetti. Vymyslel základný baletný postoj, a to podľa Giambolognovej sochy Merkúra.

Referencie
----------

1. ↑   *Blasis, Carlo, \*4.11.1795 - †15.7.1878, italský tanečník - CoJeCo.cz - Vaše encyklopedie* [online]. www.cojeco.cz, [cit. 2017-04-09]. Dostupné online. (po česky)
2. ↑   Carlo Blasis | Italian ballet teacher. *Encyclopedia Britannica*. Dostupné online [cit. 2017-04-09]. (po anglicky)

* *Tento článok je čiastočný alebo úplný preklad článku Carlo Blasis na českej Wikipédii.*

Autoritné údaje: * BnF: 11892320g
* GND: 119528177
* ISNI: 0000 0001 2020 1270
* LCCN: n50009912
* NK ČR: hka2011637664
* VIAF: 4926855
* WorldCat: lccn-n50009912
**Carlos Bocanegra** (\* 25. máj 1979, Upland, Kalifornia, USA) je americký futbalový obranca, ktorý momentálne pôsobí vo francúzskom klube Rennes. Carlos Bocanegra je zároveň kapitánom tímu USA.

Súkromie
--------

Carlos Bocanegra je synom mexického prisťahovalca a americkej matky. Bol vychovaný v Alta Lome v USA.

Kluby
-----

### Chicago Fire

Carlos Bocanegra začínal s profesionálnym futbalom v klubu Chicago Fire. Hneď v prvej sezóne MLS bol Carlos Bocanegra vyhlásený nováčikom sezóny a vyhral U.S. Open Cup. Zaradil sa tak medzi najlepších obrancov súťaže. Dvakrát vyhral cenu MLS Defender of the Year (v rokoch 2002 a 2003).

### Fulham

Začiatkom roku 2004 prestúpil Carlos Bocanegra do Fulhamu. Vo Fulhame hrával Carlos Bocanegra predovšetkým v strede obrany. Vo Fulhame hral aj jeho spoluhráč z reprezentácie Brian McBride. Z Fulhamu odišiel po vypršaní zmluvy na konci sezóny 2007/2008.

### Rennes

Z Fulhamu prestúpil Carlos Bocanegra do tímu francúzskej ligy Stade Rennais FC. Dostal číslo 3, čo je jeho číslo z reprezentácie.

Reprezentácia
-------------

Carlos Bocanegra po prvýkrát reprezentoval Spojené štáty americké na mládežníckom MS v roku 1999. Medzi seniormi debutoval v roku 2001 v zápase proti Južnej Kórei. Po MS 2002 a odchodu niekoľkých opôr sa vypracoval v základný kameň obrany a po MS 2006 v Nemecku dokonca prevzal po Claudiovi Reynovi kapitánskou pásku.

  


| * z
* d
* u
Mužstvo USA – Pohár konfederácií FIFA 2009 (finále) |
| --- |
| 
* 1 Howard
* 2 Bornstein
* 3 Bocanegra
* 4 Casey
* 5 Onyewu
* 6 Pearce
* 7 Beasley
* 8 Dempsey
* 9 Davies
* 10 Donovan
* 11 Wynne
* 12 M. Bradley
* 13 Clark
* 14 Califf
* 15 DeMerit
* 16 Kljestan
* 17 Altidore
* 18 Guzan
* 19 Adu
* 20 Torres
* 21 Spector
* 22 Feilhaber
* 23 Robles
* Tréner: B. Bradley

 | USA |
**Konceptuálny systém** podľa Paviliona tieto systémy prináležia jednotlivým subjektom poznania a sú systémami informácie, ktoré zahrnujú poznatky a mienky o skutočnom i možnom stave vecí vo svete. Konceptuálne systémy kumulujú znalosti ľudí, ktoré ľudia získavajú ako výsledok odrážania obklopujúceho ich sveta, a skúsenosť nazhromaždenú ľudstvom, ktorá je zachytená v jazyku. Sémantická problematika jazyka sa tak vnára do problematiky analýzy konceptuálnych systémov a ich vzťahov medzi sebou a medzi nimi a objektívnou realitou. Konceptuálne systémy sú kontinuálnej povahy. Neprerušovaná, kontinuálna povaha týchto systémov je určovaná neustále v nich prebiehajúcimi nerozlučne spojenými procesmi stotožňovania a rozlišovania informácie v jej najrozličnejších formách.

**Konceptuálny systém** je podľa Whiteheada možnosť tvorby konceptuálnych systémov vysvetľujeme pomocou idey kontinuálnosti zmyslu. Je to utváranie sa a premena konceptuálnych systémov je neprerušované, spojité. Táto okolnosť má rozhodujúci význam pre zdôvodnenie dôležitej tézy o neverbálnej etape vznikania konceptuálnych systémov, ktorá je nevyhntuná pre vysvetlenie samej možnosti pôvodného osvojenia si (zavedenia do konceptuálneho systému) jazykovej symboliky. Pri takom prístupe konceptuálne systémy vystupujú prirodzene ako veľmi dôležitá, neustále prítomná podmienka
použivania jazykových výrazov a jazyk ako prostriedok ich ďalšieho rozvíjania, rozširovania, ich špecializácie. Zohľadnenie konceptuálnych systémov umožňuje určiť teoretický a ontologický status zmyslu systematicky vysvetliť väzbu jazyka a skutočnosti, odhaliť mechanizmy osvojenia si jazyka, spojenia jazyka a myslenia, uvedomelého použivania jazyka v každodennej a vedeckej komunikácii.

Externé odkazy
--------------

* FILIT – zdroj, z ktorého pôvodne čerpal tento článok.
**Roger Garaudy** (\* 17. júl 1913, Marseille, Francúzsko – † 13. jún 2012, Chennevières-sur-Marne, Francúzsko) bol francúzsky filozof, predchodca eurokomunizmu a popierač holokaustu.

V 60. rokoch 20. storočia bol členom Komunistickej strany Francúzska, z ktorej po invázii sovietskych vojsk do Česko-Slovenska vystúpil. V 70. rokoch snažil sa vytvoriť syntézu marxizmu a katolicizmu. V roku 1982 konvertoval k sunnitskému islamu. Neskôr žil v Španielsku.

Francúzsky súd ho v roku 1998 uznal vinným z popierania holokaustu a hanobenia rasy, ktorého sa dopustil vo svojej knihe *Les Mythes fondateurs de la politique israélienne* (*Zakladajúce mýty izraelskej politiky*) a odsúdil ho k pokute 120 tisíc frankov (asi 40 tisíc dolárov). Garaudy v knihe tvrdil, že počas holokaustu Židia neboli vraždení v plynových komorách. Kniha bola preložená do arabčiny a perzštiny. Časť na Garaudyho uvalenej pokuty zaplatila iránska vláda. V roku 2002 v Líbyi obdržal Kaddáfího cenu za ľudské práva.

Externé odkazy
--------------

* FILIT – zdroj, z ktorého pôvodne čerpal tento článok.

Autoritné údaje: * abART: 62649
* BnF: 119040731
* GND: 118537555
* ISNI: 0000 0001 0919 9210
* LCCN: n80001026
* NK ČR: mzk2002148204
* SNK: 168611
* VIAF: 81966173
* WorldCat: lccn-n80001026
**Carlos Amigo Vallejo**  OFM (\* 23. august 1934, Medina de Rioseco, Španielsko – † 27. apríl 2022, Guadalajara) bol španielsky rímskokatolícky kňaz, františkán, emeritný arcibiskup Tangeru a Sevilly, kardinál.

Život
-----

Začal študovať lekárstvo, čoskoro štúdium prerušil a vstúpil do rádu františkánov (OFM). Kňazské svätenie prijal 17. augusta 1960. Neskôr študoval filozofiu v Ríme a tiež psychológiu v Madride. V Madride pôsobil ako duchovný, prednášal filozofiu vedy a antropológiu na niekoľkých školách a rádových centrách formácie.

17. decembra 1973 bol vymenovaný za arcibiskupa v Tangeru, biskupské svätenie prijal 28. apríla 1974. Často vystupoval ako vyjednávač a sprostredkovateľ v konfliktoch Španielska s krajinami Maghrebu - Líbyou, Alžírskom, Marokom, Tuniskom a Mauritániou. V roku 1982 bol vymenovaný za arcibiskupa v Seville.

21. októbra 2003 ho pri konzistóriu pápež Ján Pavol II. vymenoval za člena kardinálskeho kolégia. 5. novembra 2009 pápež Benedikt XVI. prijal jeho rezignáciu na funkciu sevillského arcibiskupa vzhľadom na dovŕšenie kánonického veku 75 rokov. V auguste 2011 bol zvláštnym pápežským legátom pri oslavách 500. výročia založenia arcidiecézy Santo Domingo, prvej diecézy na území Ameriky.

Referencie
----------

1. ↑   *Zemřel kardinál Carlos Amigo Vallejo* [online]. vaticannews.va, 2022-04-27, [cit. 2022-04-28]. Dostupné online.

Pozri aj
--------

* Zoznam kardinálov vymenovaných Jánom Pavlom II.

Iné projekty
------------

Commons
* Spolupracuj na Commons Commons ponúka multimediálne súbory na tému **Carlos Amigo Vallejo**

Zdroj
-----

*Tento článok je čiastočný alebo úplný preklad článku Carlos Amigo Vallejo na českej Wikipédii.*

Autoritné údaje: * BnF: 13770334c
* GND: 1042379017
* ISNI: 0000 0000 8344 0386
* LCCN: n84036198
* NK ČR: jo20191032087
* VIAF: 60476725
* WorldCat: lccn-n84036198
**Jędrzej Wala** mladší (\* 25. júl 1841, Zakopané – † po 1900 v okolí Prešova) bol vysokotatranský horský vodca, syn Jędrzeja Walu st.

Bol predstaviteľom mladšej generácie poľských horských vodcov a spomedzi nich jeden z najlepších. Od roku 1877 bol držiteľom odznaku horského vodcu I. triedy. Bol známy výbornými znalosťami tatranského prostredia. Na horských túrach sprevádzal takých vynikajúcich horolezcov ako boli Tytus Chałubiński, Leopold Świerz, Karol Potkański, Kazimierz Przerwa-Tetmajer, Janusz Chmielowski alebo Mieczysław Karłowicz. Žiakom Jędrzeja Walu bol „Kráľ Tatier" Klimek Bachleda.

Vystúpil na mnohé tatranské štíty. Medzi jeho najväčšie úspechy a prvovýstupy patria: „Cesta po balvanoch" (Droga po Głazach) na Veľký Mengusovský štít (1883), prechod východnou stenou Ľadového štítu (1889), prvovýstup na Mlynár, urobil prvý známy výstup na Jasińského sedlo (1895) a výstup na Ganek s Leopoldom Świerzom (1877), ktorý pre tmu nedokončili.

V roku 1898 odcestoval do Uhorska. V okolí Prešova si založil gazdovstvo a rodinu. Pravdepodobne krátko potom zomrel. Jeho menom nazvali *Walow rebrík* vo východnej stene Ľadového štítu a *Walow žľab* v západnej stene Gerlachu.

Zdroj
-----

*Tento článok je čiastočný alebo úplný preklad článku Jędrzej Wala (młodszy) na poľskej Wikipédii.*
*Koralovce môže byť aj taxón hadov s vedeckým názvom Elapinae, pozri pod koralovcovité.*

**Koralovce** alebo **koraly** (lat. Anthozoa) je trieda pŕhlivcov.

Charakteristika
---------------

Je to početná skupina morských mechúrnikov bez medúzového štádia. Polypy sú prisadnuté, len niektoré majú schopnosť obmedzeného pohybu (Actiniaria). Vnútorná plocha prvočreva je zväčšená septami. Trávenie je na prechode medzi intra– a extracelulárnym, no u väčších solitérnych druhov je už typicky extracelulárne (Actiniarida, Ceriantharida). Väčšina druhov vytvára agregácie, ktoré vznikajú nepohlavným delením. Vlastné koraly majú tielko ukryté v schránke, niektoré majú okrem toho ešte aj spikulárny pseudoendoskelet, ktorý vzniká z mezogley a kopíruje priehradky prvočreva. Tieto spevňujúce štruktúry sú tvorené CaCO3 alebo rohovitou organickou látkou koralínom zo skupiny albuminoidov. Aktínie nemajú schránku, len pevnejšiu pokožku. Žijú výlučne v mori, niektoré sú významné pri tvorbe hornín.

Systematika
-----------

trieda koralovce (Anthozoa): 

* podtrieda osemlúčovky (Octocoralia)
* podtrieda šesťlúčovky (Hexacoralia)

Galéria
-------

* Venušin vejárVenušin vejár
* Morské vejáre v Newyorskom akváriuMorské vejáre v Newyorskom akváriu
* Mäkkýš pasúci sa na korale, Bahía de la Chiva, ViequesMäkkýš pasúci sa na korale, Bahía de la Chiva, Vieques
* Veľký koral mozgovitý, Karibské more, Zátoka Kozliat, Ostrov Vieques, PortorikoVeľký koral mozgovitý, Karibské more, Zátoka Kozliat, Ostrov Vieques, Portoriko
* 'Čierny pás' - bakteriálna choroba na mozgovom korale v Karibskom mori v Bahía de la Chiva, Ostrov Vieques, Portoriko'Čierny pás' - bakteriálna choroba na mozgovom korale v Karibskom mori v Bahía de la Chiva, Ostrov Vieques, Portoriko
* Koral mozgovitý, Karibské more pri ostrove Vieques východne od PortorikaKoral mozgovitý, Karibské more pri ostrove Vieques východne od Portorika
* Sasanka, Karibské more, ViequesSasanka, Karibské more, Vieques

Iné projekty
------------

CommonsWikidruhy
* Spolupracuj na Commons Commons ponúka multimediálne súbory na tému **Koralovce**
* Spolupracuj na Wikidruhoch Wikidruhy ponúkajú informácie na tému **Koralovce**

Externé odkazy
--------------

* PaedDr. Valerián Franc CSc.: Systém a fylogenéza živočíchov – bezchordáty – zdroj, z ktorého (pôvodne) úplne alebo čiastočne čerpal tento článok.
Mods
**Mods** (odvedené od *modernists*, *modernisti*) je označenie pre subkultúru, hnutie alebo skupinu ľudí, ktoré bolo známe v šesťdesiatych rokoch 20. storočia vo Veľkej Británii. Tvorili ho najmä príslušníci nižšej strednej triedy, ktorí sa neskôr stali symbolom módy tzv. swingujúceho Londýna.

Vznik, konflikty a transformácii hnutia
---------------------------------------

Mods vznikli v päťdesiatych rokoch 20. storočia. Za mods boli označovaní najmä príslušníci mladšej generácie (označenie mods ako protipól trad), ktorí holdovali móde, modernému džezu a jazde na skútroch. Prvýkrát sa mods spomenuli v kontexte subkultúry v knihe Colina MacInnesa „*Absolute Beginners*". Existuje niekoľko špekulatívnych teórii o pravom vzniku tohto hnutia. Filozoficky sa mods radili zväčša ku existencionalistom a prichádzali do stretu s beat generation. Protipólom mods boli rockers. Mods sa vyznačovali elegantným štýlom obliekania, ktoré malo parodovať malomeštiacku konformitu. Rockers holdovali koženým bundám v kombinácii s bielymi košeľami a drsným imidžom. Medzi hnutiami dochádzalo ku konfliktom, ktoré vyústili do pouličných bitiek. Tieto bitky inšpirovali ku vzniku diela *Mechanický pomaranč*. Mods pohltilo v roku 1966 psychedelické hnutie, čo rozvinulo ešte viac eleganciu v obliekaní o farebné saká rôzneho druhu. Okrem toho psychedélia rozdelila mods do niekoľkých podskupín : *art school mods, scooter mods a mainstream mods*. Transformácia teda zároveň subkultúru roztrieštila a ortodoxných mods *zradikalizovala*. V roku 1967 väčšina mods prešla k hnutiu hippies, ale ortodoxní hard mods sa stali predchodcami *skinheads* splynutím s černošskými *rude boys*, ktorí boli zameraní na ska, rocksteady a blue beat.[chýba zdroj] Skinheads sa zaradili k robotníckej triede a znakmi tejto novej subkultúry boli vyholené hlavy, klobúky a košele. Ku radikalizácii na nacistickú ideológiu tak, ako to dnes poznáme, prišlo postupne až v sedemdesiatych rokoch vďaka prehlbujúcej sa kríze.

Hudba
-----

Mods počúvali zo začiatku džezovú hudbu, no neskôr sa preorientovali na garážový rokenrol, freakbeat a bigbít. Išlo zväčša o menej známe kapely než dominujúci The Beatles, ktorí uprednostňovali najmä rockers. Vlajkovou kapelou mods boli The Who a okrem nich taktiež The Yardbirds, The Kinks, Small Faces, Georgie Fame, Spencer Davis Group, The Animals, Downliners Sect, Pretty Things a ďalší.

Mods vo filme
-------------

Subkultúru najviac preslávil film Michelangela Antonioniho *Zväčšenina* v roku 1966, zo súčasných filmov ho paroduje ale zároveň reflektuje Austin Powers.

Návraty mods
------------

V druhej polovici sedemdesiatych sa vizážou podobnou Small Faces, Kinks a The Who priblížili The Jam, Secret Affair, The Chords alebo Purple Hearts, ktorých štýl spolu s filmom *Quadrophenia* (1979, réžia Frank Roddam) vzkriesil hnutie mods. 
Novodobý odkaz mods priniesli britpopové a indie rockové skupiny (najmä Oasis a Blur).

Referencie
----------

1. 1 2  HRABALÍK Petr: "Mods" in ceskatelevize.cz